Publication: Magyar Közlöny
Issue: MK-2003-123 (Year: 2003, Number: 123)
Era: 1990-2004
Section: a 115/2003. (X. 28.) OGY határozathoz
Paragraph Index: 970

2. HELYZETELEMZÉS — A bûnözés helyzete Magyarországon A korrekt helyzetelemzés akadályai A bûnügyi statisztika csak a hatóság tudomására jutott bûncselekményekrõl és a felderített bûnelkövetõkrõl tájékoztat. A lakosság közbiztonsággal kapcsolatos véleményét azonban számtalan más tényezõ is befolyásolja, többek között a bûnüldözõ hatóságok iránti bizalom, a munkájuk eredményességérõl való vélekedés. Egy-egy feljelentést az is motivál, hogy a büntetõeljárás a sértett számára mennyi (idõ- és anyagi) befektetéssel jár, arányban áll-e ez a várható eredménnyel. Figyelembe kell venni azt is, hogy a társadalom közösségeinek igen eltérõ a bûncselekményekkel kapcsolatos tûrõképessége. Ez bûncselekménytípusonként is változik. Van olyan közösség, amelyben az utca rendezetlensége, az engedély nélkül árusítók, a hajléktalanok jelenléte a biztonság kockázati tényezõjének számít. Máshol a konfliktusok erõszakos megoldása az ott élõk életmódjának része, a hétköznapok velejárója. A közbiztonsági helyzet megismerésének fejlõdése A modern európai felfogás szerint a közbiztonság olyan kollektív társadalmi termék, amely az egyének és közösségeik tevékenységébõl, az állami szervek hatósági intézkedéseibõl, a polgárok önvédelmi képességei és a vállalkozói piac nyújtotta szolgáltatások együttesébõl alakul ki. Ennek mérésére, elemzésére a fejlett demokráciákban egyre bonyolultabb és pontosabb módszereket alkalmaznak. Ilyenek például az áldozatok megkérdezésén vagy a lakosság széles köreiben végzett vizsgálatok eredményein alapuló elemzések. Nálunk ezek még nem részei az intézményesen szervezett tájékoztatásnak, ilyen típusú információk nem állnak a jogalkotó rendelkezésére. A megismerhetõ helyzet A közbiztonsági közérzetet befolyásoló helyzetkép egyik reális jelzõje a bûnüldözési munka hatékonyságának mérésére szánt felderítési mutató. Jelenleg ez a viszonyszám mutatja, hogy a hatóság tudomására jutott bûncselekmények elkövetõinek mekkora hányadát sikerült azonosítani. A hivatalos bûnügyi statisztika legfontosabb mérõszámaként történõ alkalmazását és hitelességét sokan vitatják. Most készül a hazai bûnözés mérésének többféle forrásból és többféle módszerrel nyert adatai összehangolt rendszerének kialakítása. Döntés született a látens bûnözés és a szubjektív biztonság mérésére alkalmas közvélemény-kutatás elvégzésérõl is. 2.1. A bûnözés alakulása A nyugat-európai államokban csökken a hagyományos bûncselekmények száma A 20. század második harmadát világszerte a kriminalitás növekedése jellemezte. A nyugat-európai államokban az 1990-es évek közepétõl azonban az úgynevezett hagyományos bûnözés — lakásbetörés, gépjármûlopás, emberölés — csökkent. (Például Nagy-Britanniában is, ahol a bûnelkövetés gyakorisága viszonylag magas maradt, 1993—1995 között 8 százalékos, 1995—1997 között újabb 10 százalékos csökkenés következett be, 1997 óta pedig ismét 10 százalékos mérséklõdés volt tapasztalható. 1 A bûnözés országos adatainak csökkenése ellenére az angliai nagyvárosokban romlott a közbiztonság: 1997 óta a betöréses lopás áldozatává válásának veszélye 50 százalékkal, a gépkocsival kapcsolatos bûncselekmények viktimizációs veszélye pedig harmadával növekedett a városokban.2) Azokban az országokban, amelyekben rendszeresen 1 EC Committee on the Environment and Agriculture (2001, July): Security and crime prevention in cities: setting up a European observatory. Report, Doc. 9173.www.stars.coe.fr/doc/doc01/EDOC9173.htm. 2 Office of the Deputy Prime Minister (2002): {PRIVATEO} Our Towns and Cities: The Future Delivering an Urban Renaissance. White Paper. 2003/123. szám végeznek a latens bûnözés feltárására irányuló vizsgálatokat, a hagyományos bûnözés csökkenõ tendenciáját a rend- õrségi statisztikák mellett az áldozatok megkérdezésén alapuló elemzések is alátámasztják. A nyugat-európai államok többségében egyértelmûen csökken a betöréses lopások, valamint a gépjármûlopások száma, és összességében úgy tûnik, hogy a vagyon elleni súlyos bûncselekményeknél is csökkenõ trend érvényesül. Ezzel szemben az európai emberek biztonságérzete romlik, a bûnözéstõl való félelem, pedig még azokban az országokban is növekszik, ahol a bûnözési gyakoriság mérséklõdött. Jól ismert tény ugyanis, hogy a biztonságérzet alakulását — a bûnözés számadatai mellett — olyan tényezõk is befolyásolják, mint a romló életkörülmények, a növekvõ munkanélküliség vagy a jövõkép hiánya. A növekedõ bûncselekmény-típusok A vagyon elleni bûncselekmények csökkenésének általános tendenciájával szemben minden nyugat-európai országban növekednek a kábítószerrel kapcsolatos, a szexuális és a testi sérüléssel járó bûncselekmények. Emellett a nyugat-európai társadalmakat, különösen a nyolcvanas évek vége óta, egyre intenzívebben foglalkoztatják a bevándorlásnak és a szervezett bûnözésnek a társadalmi és gazdasági stabilitásra gyakorolt, illetve feltételezett hatásai. A közfigyelem és a kriminálpolitikai reakció középpontjában egyre inkább a bûnözés olyan jelenségei állnak, amelyek kevéssé mennyiségi mutatóik alakulása és az abból adódó trend miatt, sokkal inkább gazdasági potenciáljuk, szociális feszítõerejük és a társadalom kiemelkedõ érdeklõdése miatt kerültek a figyelem középpontjába. A hazai bûnözés 1970 óta négyszeresére nõtt Magyarországon az 1970—1995 közötti 25 év alatt az ismertté vált bûncselekmények száma négyszeresére nõtt. A hazai bûnügyi statisztika adatainak idõsorát két jól elkülönülõ trend jellemzi:3 1970—1988 között — a bûncselekmények összetételének viszonylagos stabilitása mellett — a bûnözés lassú emelkedése volt tapasztalható. 1970-ben 122 ezer, 1988-ban 185 ezer bûncselekmény vált ismertté. Az 1990-es évek elején a bûnözés új növekedési pályára állt. 1989-ben addig soha nem tapasztalt méretûre 225 ezerre növekedett a hatóságok tudomására jutott bûncselekmények száma. 1990-ben már 341 ezer ismertté vált bûncselekményt regisztrált a bûnügyi statisztika. A következõ növekedési hullám 1995-ben volt, amikor már 502 ezer bûncselekményt tartottak nyilván. (Lásd az 1. számú ábrát). A bûnözés az 1990-es évek utolsó harmadától kezdõdõen magas szinten stagnál (1996-ban 466, 1998-ban 597, 2000-ben 450, 2001-ben 465, 2002-ben pedig 420 ezer bûncselekmény elkövetése vált ismertté). Magyarországon a változások kezdõ évében, 1988-ban minden tízezer lakosra 174,8, 1992-ben 432,6, 2001-ben 456,5, 2002-ben 413,6 bûncselekmény jutott. 3 Kó, J. (1999): A bûnügyi statisztika és a bûnügyi helyzet változása. KKT, 36.k. Országos Kriminológiai Intézet. Budapest. 13—34. old. 2003/123. szám A bûnözés szerkezeti változása is sokkolta a magyar közvéleményt A magyar közvéleményt ez a változás sokkolta. Az emberek 1989 és 1992 között, mindössze három év alatt szembesültek azzal a robbanásszerû növekedéssel, amelyhez a nyugat-európai lakosok két évtized alatt „szokhattak hozzá”. Hasonló helyzet alakult ki a környezõ országokban is. Valamennyi rendszerváltó országban legalább megduplázódott a bûnözés. A növekedés jelentõs részét a vagyon elleni bûncselekmények — különösen a lopások, a betöréses lopások és a rablások — számának emelkedése okozta. Az 1990-es évek elejétõl kezdve új típusú fenyegetettséget jelentett a gépkocsilopások szaporodása, az ingatlanokkal kapcsolatos visszaélések elterjedése, a maffia típusú leszámolásokat sejtetõ élet elleni bûncselekmények megjelenése, a csalás és az okirattal kapcsolatos bûncselekmények soha nem látott növekedése, az ezredforduló végén pedig a droggal kapcsolatos cselekmények terjedése. Az állampolgárok biztonságérzetét jelentõsen befolyásolja, hogy az utóbbi években az ismertté vált bûncselekmények közel egyharmada közterületen történt. Ennek területi megoszlását tartalmazza a 2. számú ábra.

Source: https://magyarkozlony.hu/hivatalos-lapok/c90dedba0313db79a28a636928fabfc745031098/dokumentumok/6485d589ad09a97142636b68fa21d686afd06366/letoltes